CELEX: 32016D0318
Language: el
Date: 2016-03-04 00:00:00
Title: Απόφαση (ΚΕΠΠΑ) 2016/318 του Συμβουλίου, της 4ης Μαρτίου 2016, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία

5.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 60/76
            
         ΑΠΌΦΑΣΗ (ΚΕΠΠΑ) 2016/318 ΤΟΥ ΣΥΜΒΟΥΛΊΟΥ
   της 4ης Μαρτίου 2016
   για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 5 Μαρτίου 2014 το Συμβούλιο εξέδωσε την απόφαση 2014/119/ΚΕΠΠΑ (1).
            
         
               (2)
            
            
               Στις 5 Μαρτίου 2015 το Συμβούλιο εξέδωσε την απόφαση (ΚΕΠΠΑ) 2015/364 (2), η οποία ορίζει ότι τα περιοριστικά μέτρα που προβλέπονται στην απόφαση 2014/119/ΚΕΠΠΑ θα πρέπει να ισχύσουν έως τις 6 Μαρτίου 2016 για δεκατέσσερα άτομα, και έως τις 6 Ιουνίου 2015 για τέσσερα άτομα.
            
         
               (3)
            
            
               Στις 5 Ιουνίου 2015 το Συμβούλιο εξέδωσε την απόφαση (ΚΕΠΠΑ) 2015/876 (3), η οποία μεταξύ άλλων προβλέπει ότι, για δύο από τα εν λόγω τέσσερα άτομα, η εφαρμογή των περιοριστικών μέτρων θα πρέπει να παραταθεί έως τις 6 Μαρτίου 2016, και για ένα από αυτά έως τις 6 Οκτωβρίου 2015. Στις 5 Οκτωβρίου 2015 το Συμβούλιο εξέδωσε την απόφαση (ΚΕΠΠΑ) 2015/1781 (4), η οποία προβλέπει για το άτομο αυτό ότι η εφαρμογή των περιοριστικών μέτρων θα πρέπει να παραταθεί έως τις 6 Μαρτίου 2016.
            
         
               (4)
            
            
               Τα περιοριστικά μέτρα που περιέχονται στην απόφαση 2014/119/ΚΕΠΠΑ ισχύουν έως τις 6 Μαρτίου 2016 για όλα τα άτομα. Με βάση την επανεξέταση της εν λόγω απόφασης, η εφαρμογή των περιοριστικών μέτρων θα πρέπει να παραταθεί έως τις 6 Μαρτίου 2017 για 16 άτομα, η καταχώριση για ένα άτομο πρέπει να διαγραφεί και το σκεπτικό αναφορικά με τρία άτομα θα πρέπει να αναπροσαρμοστεί καταλλήλως.
            
         
               (5)
            
            
               Η απόφαση 2014/119/ΚΕΠΠΑ θα πρέπει, ως εκ τούτου, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   H απόφαση 2014/119/ΚΕΠΠΑ τροποποιείται ως εξής:
   
               1)
            
            
               Στο άρθρο 5, η δεύτερη παράγραφος αντικαθίσταται από το ακόλουθο κείμενο:
               «Η παρούσα απόφαση εφαρμόζεται έως τις 6 Μαρτίου 2017.».
            
         
               2)
            
            
               Το παράρτημα τροποποιείται σύμφωνα με το παράρτημα της παρούσας απόφασης.
            
         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 4 Μαρτίου 2016.
      
         
            Για το Συμβούλιο
         
         
            Η Πρόεδρος
         
         S.A.M. DIJKSMA
      
   
   
      (1)  Απόφαση 2014/119/ΚΕΠΠΑ του Συμβουλίου, της 5ης Μαρτίου 2014, σχετικά με περιοριστικά μέτρα κατά ορισμένων προσώπων, οντοτήτων και φορέων ενόψει της κατάστασης στην Ουκρανία (ΕΕ L 66 της 6.3.2014, σ. 26).
   
      (2)  Απόφαση (ΚΕΠΠΑ) 2015/364 του Συμβουλίου, της 5ης Μαρτίου 2015, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία (ΕΕ L 62 της 6.3.2015, σ. 25).
   
      (3)  Απόφαση (ΚΕΠΠΑ) 2015/876 του Συμβουλίου, της 5ης Ιουνίου 2015, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία (ΕΕ L 142 της 6.6.2015, σ. 30).
   
      (4)  Απόφαση (ΚΕΠΠΑ) 2015/1781 του Συμβουλίου, της 5ης Οκτωβρίου 2015, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία (ΕΕ L 259 της 6.10.2015, σ. 23).
   
      ΠΑΡΑΡΤΗΜΑ
      
                  Ι.
               
               
                  Η καταχώριση για το κάτωθι πρόσωπο διαγράφεται από τον κατάλογο που περιλαμβάνεται στο παράρτημα της απόφασης 2014/119/ΚΕΠΠΑ:
                  
                              «14.
                           
                           
                              Raisa Vasylivna Bohatyriova»
                           
                        
            
                  ΙΙ.
               
               
                  Οι καταχωρίσεις για τα κάτωθι πρόσωπα που περιλαμβάνονται στο παράρτημα της απόφασης 2014/119/ΚΕΠΠΑ αντικαθίστανται ως εξής:
                  
                               
                           
                           
                              Ονοματεπώνυμο
                           
                           
                              Αναγνωριστικά στοιχεία
                           
                           
                              Αιτιολογία
                           
                           
                              Ημερομηνία καταχώρισης
                           
                        
                              «2.
                           
                           
                              Vitalii Yuriyovych Zakharchenko
                              (Вiталiй Юрiйович Захарченко),
                              Vitaliy Yurievich Zakharchenko
                              (Виталий Юрьевич Захарченко)
                           
                           
                              Γεννήθηκε στις 20 Ιανουαρίου 1963 στην Kostiantynivka (περιφέρεια Donetsk)· πρώην υπουργός Εσωτερικών.
                           
                           
                              Πρόσωπο για το οποίο έχει κινηθεί ποινική διαδικασία από τις αρχές της Ουκρανίας για κατάχρηση δημόσιων κονδυλίων ή περιουσιακών στοιχείων και σε σχέση με την κατάχρηση αξιώματος από δημόσιο αξιωματούχο προκειμένου να παρασχεθεί αδικαιολόγητο πλεονέκτημα για τον ίδιο ή για τρίτο, προκαλώντας επομένως ζημία στον κρατικό προϋπολογισμό ή σε περιουσιακά στοιχεία της Ουκρανίας.
                           
                           
                              6.3.2014
                           
                        
                              4.
                           
                           
                              Olena Leonidivna Lukash
                              (Олена Леонiдiвна Лукаш),
                              Elena Leonidovna Lukash
                              (Елена Леонидовна Лукаш)
                           
                           
                              Γεννήθηκε στις 12 Νοεμβρίου 1976 στην Rîbnița (Μολδαβία)· πρώην υπουργός Δικαιοσύνης.
                           
                           
                              Πρόσωπο για το οποίο έχει κινηθεί ποινική διαδικασία από τις αρχές της Ουκρανίας για συμμετοχή σε κατάχρηση δημόσιων κονδυλίων ή περιουσιακών στοιχείων και σε σχέση με την κατάχρηση αξιώματος από δημόσιο αξιωματούχο προκειμένου να παρασχεθεί αδικαιολόγητο πλεονέκτημα για την ίδια ή για τρίτο, προκαλώντας επομένως ζημία στον κρατικό προϋπολογισμό ή σε περιουσιακά στοιχεία της Ουκρανίας.
                           
                           
                              6.3.2014
                           
                        
                              13.
                           
                           
                              Dmytro Volodymyrovych Tabachnyk
                              (Дмитро Володимирович Табачник)
                           
                           
                              Γεννήθηκε στις 28 Νοεμβρίου 1963 στο Κίεβο· πρώην υπουργός Παιδείας και Επιστημών.
                           
                           
                              Πρόσωπο για το οποίο έχει κινηθεί ποινική διαδικασία από τις ουκρανικές αρχές για συμμετοχή σε κατάχρηση δημόσιων κονδυλίων.
                           
                           
                              6.3.2014»